**B E T I N G E L S E R**

for

annoncering

af

850 stk A-102mm brandslange; 200 stk. B-75mm brandslange; 200 stk. C-52mm brandslange og 200 stk. D-25mm brandslange

# Det samlede ANNONCERINGsmateriale

Det samlede annonceringsmateriale består af:

* Annonce på Udbud.dk
* Nærværende betingelser for annoncering
* FMI's standardbetingelser
* Kravspecifikation, se bilag 1.
* Tilbudsbrev (skabelon)

# Opgaven

For den fulde opgavebeskrivelse henvises der til kravspecifikation, bilag 1.,

her ses endvidere leverings tidsplanen.

# Tekniske specifikationer og standarder

Udbudsmaterialet vil muligvis henvise til tekniske specifikationer i form af bestemte varer (fx ved Nato Stock No. eller partnummer) eller standarder (fx ISO). Dette skal alene forstås som en henvisning til den efterspurgte kvalitet, hvorfor alle henvisninger til tekniske specifikationer derfor skal forstås at indeholde ordende ”eller tilsvarende”. Tilsvarende produkter, der kan opfylde samme formål og har en tilsvarende kvalitet, kan derfor også tilbydes.

# Tildelingskriterier

Tildeling af aftalen vil ske på grundlag af tildelingskriteriet laveste pris.

Skulle den situation opstå, at to tilbud opnår nøjagtig den samme evaluering, og har disse tilbud den laveste pris, vil FMI afgøre hvilket tilbud der antages efter gennemførelse af lodtrækning under iagttagelse af ligebehandlingsprincippet.

*1.* *Pris 100%*

Tilbudsgiver skal i sit tilbud angive den samlede købesum ekskl. moms.

Jo lavere den tilbudte samlede købesum er, jo mere attraktivt vurderes tilbuddet ved evalueringen af dette kriterium.

*2.* *Leveringstid*

Efter ordreafgivelsen skal leveringen følge nedenstående tidsplan:

285 stk A-102 mm brandslange efter 50 dage

285 stk A-102 mm brandslange efter 80 dage

280 stk A-102 mm brandslange efter 120 dage

65 stk B-75 mm brandslange efter 50 dage

65 stk B-75 mm brandslange efter 80 dage

70 stk B-75 mm brandslange efter 120 dage

65 stk C-52 mm brandslange efter 50 dage

65 stk C-52 mm brandslange efter 80 dage

70 stk C-52 mm brandslange efter 120 dage

65 stk D-25 mm brandslange efter 50 dage

65 stk D-25 mm brandslange efter 80 dage

70 stk D-25 mm brandslange efter 120 dage

Dvs. at sidste brandslange skal være færdigleveret senest 120 dage efter ordreafgivelse.

Den samlede købesum fra den vindende tilbudsgiver vil blive offentliggjort efter tildeling.

# forbehold

**Forbehold** over for FMI's standardbetingelser og kravspecifikation accepteres ikke. Hvis tilbuddet indeholder sådanne forbehold, vil tilbuddet blive anset for ukonditionsmæssigt og vil således ikke blive taget i betragtning.

# Skriftlige spørgsmål

Spørgsmål til annonceringsmaterialet skal sendes til FMI-KTP-ID-TENDER-LU@MIL.DK

Spørgsmål og svar vil blive offentliggjort i anonymiseret form på [www.udbud.dk](http://www.udbud.dk) sammen med det øvrige annonceringsmateriale.

Spørgsmål, der modtages senest indenfor fristen angivet i punkt 10, vil under alle omstændigheder blive besvaret.

Spørgsmål, der er modtaget senere, vil ikke blive besvaret.

# Tilbuddets indhold

Tilbud skal være på dansk.

Tilbuddet skal indeholde følgende:

1. Tilbudsbrev - gerne på FMI skabelon
2. Udfyldt FMI kravspecifikation, se bilag 1

Det er vigtigt, at tilbudsgiveren **ikke** vedlægger egne standardleveringsbetingelser eller øvrigt andet materiale, som ikke er efterspurgt af FMI.

# tilbudsfrist og Vedståelse

Tilbud fremsendes pr. mail til FMI-KTP-ID-TENDER-LU@MIL.DK, senest 22.07.2019 kl. 13:00. Tilbud modtaget efter dette tidspunkt, vil ikke blive taget i betragtning.

Tilbudsgiver skal vedstå sit tilbud i 3 måneder efter tilbudsfristens udløb.

# Behandling af tilbud, klagevejledning m.v.

FMI anser ikke annonceringsprocessen for afsluttet, før der er indgået aftale, og FMI forbeholder sig adgang til at aflyse annonceringsprocessen. Uanset om aftalen tildeles en anden tilbudsgiver, er tilbudsgiver bundet af sit tilbud indtil udløbet af vedståelsesfristen.

Hvis aftalen tildeles en sammenslutning af virksomheder (et konsortium), skal deltagerne i konsortiet påtage sig solidarisk hæftelse og udpege en fælles befuldmægtiget, der er bemyndiget til at være FMI's kontaktpunkt til sammenslutningen.

Klage over tildelingen af kontrakten skal være indgivet til Klagenævnet for Udbud med kopi til FMI senest 45 kalenderdage efter modtagelsen af afslagsskrivelse. Klagenævnet for Udbud kan dog alene behandle sager, hvor den udbudte kontrakt har en klar grænseoverskridende interesse, eller sager om kontrakter, der ligger over tærskelværdierne til udbudsloven eller forsvars- og sikkerhedsdirektivet.

# Tidsplan

|  |  |
| --- | --- |
| Dato, Klokkeslæt | Aktivitet |
| 10.07.2019  | Offentliggørelse af annonce på Udbud.dk  |
| 15.07.2019 | Frist for spørgsmål til annonceringsmaterialet udløber |
| 17.07.2019 | Frist for offentliggørelse af anonymiseret svar på spørgsmål til annonceringsmaterialet |
| 22.07.2019 kl. 13  | Frist for afgivelse af tilbud udløber |